《喜翁冰厓擢方伯》
明代·周瑛

白璧含辉不染泥，除书忽下大江西。衡州事业南山近，工部声名北斗齐。

霄汉丹心回日月，郊原赤子望云霓。悬知早晚推贤相，又筑长沙十里堤。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。